Ilisimatusarfimmi siulersuisut ataatsimiinnerannik eqikkaaneq

Septembarip 27-at 2018 nal. 14:30 (Nunatsinni nalunaaqutaq malillugu)

Rektorip ataatsimiittarfia, Ilimmarfik

Najuuttut: Minik Rosing (konferencetelefonikkut), Karo Thomsen, Flemming Nielsen, Malan Marnersdóttir, Mariia Simonsen, Bolethe Olsen, Aka Bendtsen, Ane Carla Møller, Gitte Adler Reimer, Henriette Rosing, naatsorsuuserisut pisortaat Johanne B. Tobiassen (imm. 6, 7 aamma 10), ilinniartitsinermi pisortaq Line Ellemann Høgh (imm. 7), ilisimatuutut misissuinernik ataqatigiissaarisoq Hans Kristian Olsen (imm. 7 aamma 10) aamma Clement S. Sonne-Schmidt.

|  |  |  |  |
| --- | --- | --- | --- |
| Imm. Nr. | Ullormut oqaluuserisassat | Bilagit | Eqikkaaneq |

# Oqaluuserisassat aalajangersimasut

|  |  |  |  |
| --- | --- | --- | --- |
| 1 | Ullormut oqaluuserisassanik akuerinninneq |  | *Immikkoortoq 7 sammineqaqqaassaaq, tulliullugu immikkoortoq 10 kingullertullu immikkoortoq 6.**Immikkoortoq 13 ilanngunneqarpoq Ilinniartitsinermik Ilisimatusarfimmi seminareqarnermik naliliinermut tunngasoq.**Tamatuma kingorna ullormut oqaluuserisassat akuerineqarput.* |
| 2 | Attuumassuteqassusermik nalornissuteqarneqnaleqq. siulersuisut suleriaasissaat § 20 imm. 2 siulersuisunut ilaasortat pisussaaffigaat sapinngisamik siusinnerpaamik siulersuisunut paasissutissiinissartik attuumassuteqannginnertik pillugu taamatut pisoqassagaluarpat naleqq. suliassat suliarineqartarnerat pillugu inatsimmi aalajangersakkat.. |  | *Attuumassuteqassusermik nalornissuteqartoqanngilaq.* |
| 3 | Maajip 4-at 2018-imi kingullernik ataatsimiinnermi nalunaarusiamik akuerinninneq atsiornerlu |  | *Akuerineqarpoq* |
| 4 | Siulittaasumit nalunaarutit |  | *Suliniummut siuliani ataatsimiinnermi eqqaaneqartumut, meeqqat atuarfiinik nakussatsitsinissamut, tunngatillugu, Britta suliniummik aaqqissuussisunut attaveqartussanngortinneqarpoq.**Malanip tamatuma sammineqarnerani saqqummiutissavai ph.d.-nngorniap Savalimmiormiup innersuussutai ilinniartitsisunngorniarnermi ilinniakkanik aaqqissuussamut nutaamut tunngatillugu.**- Isornarnerpaartaraa soraarummeernerit amerlanersaat ilinniarfiup iluaniimmata. Sisamararterutaannaat ilinniarfiup avataaniit naliliiffigineqartarput, pitsaassutsimillu qulakkeerinerit annertunersaa avataaneersuusussaapput.**- Tamatumunnga tunngaviugunarpoq censorinik piukkunnartunik pissarsinissap ajornakusoornera.**- Siunnersuutigineqarpoq Savalimmiut Kalaallillu Nunaata akornanni censorinik paarlaateqatigiittoqarsinnaanersoq misissorneqassasoq.**- Oqaaseqaatit Ilinniartitsinermik Ilisimatusarfimmut nassiunneqassapput.**- Ph.d.-nngorniaq tamatuminnga misissuisimasoq maanga qaaqquneqarsinnaavoq angusaanik oqaloqatiginiarlugu.* |
| 5 | Rektorimit nalunaarutit |  | *Gittep nalunaarutini pingaarnersat eqqartorpai**- Isumaginninnermut Immikkoortortami sulisussarsiniarneq ajornakusoorpoq.**- Mikaela Augustussen aamma Anna-Sofie Skjervedal ukiumoortumik nalliuttorsiornermi ph.d.-nngornerminnut uppernarsaatinik tunineqarput.**- SLM-imi ilinniartorisimasat ilarpassui ilinniartitsisunngorarput.**- Ilinniartitsinermik Ilisimatusarfimmi ilinniartitsisorpassuaqarpoq massakkorpiaq ph.d.-nngorniarnissaminnik soqutiginnittunik.**- Ukioq manna ilinniartunngortunut kollegiami inissaaleqisoqaqqippoq.**- Naalakkersuisoqarfiup siunnersuutigaa ilinniakkat piffissani assigiinngitsuni aallartisittarnissaannik eqqarsaatiginninnissarput siunnersuutigaat, ukiumut ataasiarluni inissaaleqisorpassuaqartannginniassammat.**- Oqaatsinut tunngatillugu sullissivimmik nutaamik pilersitsisoqarnissaanut aningaasassanik qinnuteqarnissamik sulissuteqarneq ingerlatiinnarneqarpoq.**- HSSU-mi sammineqarumaartussat ilagissavaat ikkatiginninneq.**- Peqqissaasunngorniarfimmik Ilimmarfimmut nuussineq iluatsilluarpoq.**- Folketingip siulittaasoqarfianit Inatsisartullu siulittaasoqarfiannit pulaartoqarpoq. Nersualaarneqarluarpugut, Inatsisartuneersullu alakkaaqqikkusupput.* *- Inuit pillugit paasissutissanik inatsimmik atuutilersitsinissaq sulissutigaarput, aamma Deloitte misissuisussanngortipparput inatsimmik malinnikkumalluta susariaqarnitsinnik.**- Aammattaaq Deloitte killiffimmik nalunaarusiortussanngortinneqarpoq ilinniakkat katinneqarnerannik ukiunik qulinngortorsiorneq ilutigalugu.**- Aqutsinermi periusissarsiortoqassaaq tamanit atugassamik, immikkoortortamilu pisortanut akuersaarnerusoqarnissaa anguniarneqassaaq.**- Siunnersuutigineqarpoq Ilimmarfimmi allagartalersuilluartoqarnerussasoq sulisoq attaviginiagaq naniuminarnerussammat.*  |
| 6 | Aningaasaqarneq – Perioderegnskab + Missingersuutit |  | *Naatsorsuuserisut pisortaata Johanne Tobiassenip kontit eqqartorpai.**- Immikkoortortat atuinikiffiusut atuivallaarfiusullu oqaloqatigineqarput aalajangiiniarluni qanoq pitsanngorsaasoqarsinnaanersoq.**- Ukioq manna sanaqqiinermut aningaasarpassuit atorneqarsimapput, sumiiffiilli ilarpassuini tamanna pisariaqartinneqavissimavoq.**- Universitetip suliniutinut kontoi nakkutigilluarneqalerput.**- Aningaasaqarnermut systemi nutaaq atorlugu suliniutinik aqutsisunut ajornannginnerulissaaq aningaasaqarnermik aqutsilluarnissaq.**Ilimagineqarpoq ukioq tamanna atuinikitsoqaqqissasoq, ingammik Inatsisilerineq ilinniartitsisunillu pikkorissartitsinerit pissutaallutik.* |

# Kingullermik ataatsimiinnermik malittarinninneq

|  |  |  |  |
| --- | --- | --- | --- |
| 7 | Unitsitsisartunik statistikki Paasisutissat nutaat ilinniartitsinermi pisortamitBilagit ukuupput:- Unitsitsisartunik statistikkiliortoqarpoq ilinniartut unitsitsinermi immersugaat tunngavigalugit - Unitsitsisunik nalunaarsukkat- Ilinniartunik sullissinermi periuseq iliuusissanillu pilersaarut |  | *Ilinniartitsinermi pisortap Line Ellemann Høghip unitsitsisoqartarneranik nassuiaaniarluni iliuuserineqarsimasut eqqartorpai.**Assigiinngitsunik statistikkiliortoqarsimavoq qanoq unitsitsisoqartigisarneranik naammassinnittoqartigisarneranillu kisitsisinik tamakkiisuunngitsumik takutitsisunik, unitsitsisoqartarneranulli pissutaasunik suli nassuiaateqanngilaq.**Ilinniartunik siunnersuisortaarnerput ilutigalugu tamanna aaqqissugaalluartumik nalunaarsorneqartalissaaq.* *Tamatuma saniatigut aaqqissugaalluarnerusumik nalunaarsorneqartalissaaq ilinniartut coaching-imik psykologinillu ikiuisinnaanerannik qanoq atuitiginersut.* |
| 8 | Ilinniaqqinnissamut periarfissatPaasissutissat nutaanerit |  | *Universitetinut naleqquttumik sapinngisamik pikkorissartitsisarnissaq ilinniagaqartitsisarnissarlu sulissutigineqassaaq.**- Ilinniartitsisussaaleqisoqarpoq, tunngaviusumillu ilinniarfiuvut akunnassitinnaveersaartariaqarpavut.**- Namminersorlutik Oqartussanut siunnersuutigineqarsinnaavoq professionshøjskolemik pilersitsinissaq; ilinniarfik ilinniakkanik atorfeqarfinnut maanna atuuttunut naleqqutinngitsunik nangitsiffik.* |
| 9 | AlumnenetværkNutaaneq e-mailikkut nassiunneqarpoq |  | *- Siulersuisut paasissutisseqqinneqassapput aalajangersimasumik aallartitsisoqareerpat.* |

# Oqallisigisassat

|  |  |  |  |
| --- | --- | --- | --- |
| 10 | Ilisimatuutut misissuinernik nalunaarsukkat aningaasaliisussarsiornermut periusissatIlisimatuutut misissuinernik ataqatigiissaarisumit saqqummiunneqartoq |  | *Ilisimatuutut misissuinernik ataqatigiissaarisoq Hans Kristian Olsen universitetip ilisimatuutut misissuinermut aningaasassaanik, ilisimatuutut misissugaanik aningaasaliisussarsiornermilu periusissamut siunnersuutigineqartumik eqqartuivoq.**Universitetimi ilisimatuut pingaarnertut ilisimatuutut misissuinernut aningaasassanik amerlakannersunik pissarsisarput Namminersorlutik Oqartussanit aningaasassanik tunineqartarnermik saniatigut.**Siumut aningaasartuutit amerlanerit eqqarsaatigineqartassagunarput immikkoortortani aningaasanik naammattunik immikkoortitsisoqarsimanngimmat, soorlu ernereerluni sulinngiffeqarnermut.* *- Tamatuma saniatigut aalajangiiffigineqassaaq aningaasartuutit sumut atorneqassanersut, immikkoortortarlu pineqartoq aningaasassaminnit procentinnguissanersoq.**- Savalimmiuni iliortoqartarneratulli iliortoqarsinnaavoq 2/5-ii allaffissornermut atorneqartarlutik 3/5-iillu immikkoortortamut atorneqarlutik.**Erseqqissarneqarpoq Ilisimatusarfik Kalaallit Nunaanni suliffeqarfinnit inuussutissarsiorfiusuneersunit massakkorpiaq ilisimatuutut misissuinermut aningaasassaqartinneqanngitsoq. Siulersuisulli Royal Greenlandimut pulaarneranni tamatuma qanoq pitsanngorsarneqarsinnaaneranik nutaanik eqqarsaatersortoqarpoq.**Aningaasaliissutinut tunngatillugu universitet qinnuteqarnermik kulturimik ineriartortitsisoqartariaqarpoq.**- Kulturimut tamatumunnga ilaatigut ilaassapput piginnaanernik ineriartortitsineq, nunanut tamalaanut ammanerulerneq CV-nillu pitsanngorsaaneq.* *Aamma ilisimatuutut misissuinermut tunngatillugu suliffeqarfinnik inuussutissarsiorfiusunik suleqateqarneq pitsanngoriartuinnartillugu ilinniartunik ilisimatuunngorusulersitsinissaq ajornannginnerulissaaq, taakkua inuussutissarsiornermut atatillugu ilisimatuutut misissuinerup ilippanartoqarnera takusinnaagamikku.* |
| 11 | Tusarniaanernut akissuteqariaaseqKaromit |  | *- Siumut siulersuisut tusarniaanernut ataasiakkaarillutik akissuteqarnatik ataatsikkoortitsillutik akissuteqartassapput.* |
| 12 | Ilinniartitsinermik Ilisimatusarfimmi seminareqarneq |  | *Ulloq seminareqarfiusoq pingaarnertut nuannersutut ilinniarluarfiusutullu misigineqarpoq, tamatumunngalu tunngatillugu nutaanik isumaliortoqarpoq.**- Ualikkulli oqallinneq sulianut aalajangersimasoqqissaanullu tunngalerpoq pikkorissarnermullu aningaasassanik atuinermut tunngavallaarnani.**- Suleqatigiissitaliortoqarpoq iliuusissanik siunnersuuteqarumaartunik.**- Eqqarsaatigineqarsinnaavoq atuarfinnukarsinnaasunik immikkut suleqatigiiliornissamut aningaasaliisoqarsinnaanersoq. Sulisunut ataasiakkaanut pikkorissarsimasunut allannguinissaq ajornakusoorsinnaavoq.**- Politikerillu aalajangiisuusussaapput aningaasaliissutit atorneqarnerannut allannguisoqassanersoq. Politikerilli ataatsimut aaqqiissutissatut siunnersuummi, assersuutigalugu immikkut suliaqartussanik, saqqummiivigineqarunik imaassinnaavoq misiligutitut aaqqiissutissamik akuersisut.* |
| 13 | Eqqaasassat allat |  | *- Ross siunissami peqataasinnaaniassammat ataatsimiiffissaq Kangerlussuarmut nuutsinneqarsinnaagaluarpoq, taanna Kangerlussuarmiitillugu.**- Siunnersuutigineqarpoq siulersuisunut ilaasortat aallarniutitut pikkorissartinneqartalissasut.* *- Tamanna suleriaasissami immikkoortutut ilanngunneqarsinnaavoq.*  |

# Eqikkaanermik atsiorneq

|  |  |
| --- | --- |
| Siulittaasoq Minik Rosing |  |
| Siulittaasup tullia Karo Thomsen Fleischer | *Atsiorneq* |
| Aka Bendtsen | *Atsiorneq* |
| Anne Marie Pahuus | *Atsiorneq* |
| Bolethe Olsen | *Atsiorneq* |
| Flemming Nielsen | *Atsiorneq* |
| Malik Hegelund Olsen | *Atsiorneq* |
| Malan Marnersdóttir | *Atsiorneq* |
| Mariia Simonsen | *Atsiorneq* |
| Ane Carla Møller | *Atsiorneq* |
| Ross A. Virginia | *Atsiorneq* |
|  | *Atsiorneq* |